טבח בורודיאנקה

טבח בורודיאנקה היה פשע מלחמה שעל פי החשד בוצע על ידי הכוחות המזוינים של הפדרציה הרוסית בעיירה האוקראינית בורודיאנקה, שאוכלוסייתה האזרחית הופגזה באופן נרחב על ידי הכוחות הרוסים במהלך הפלישה הרוסית לאוקראינה ב-2022.

בתאריך 7 באפריל 2022, בעקבות ההפגזות הכבדות על העיירה, נשיא אוקראינה וולודימיר זלנסקי חשף כי העיירה עצמה נחרבה, וזאת כשבוע לאחר גילוי הטבח בבוצ'ה.

לפי נתוני השירות הממלכתי למצבי חירום של אוקראינה, 41 גופות נמצאו מתחת להריסות נכון ל-14 באפריל 2022.<ref></ref>

== ההפצצות הרוסיות ==
חתול שחולץ לאחר חודשיים מבניין הרוס בבורודיאנקה, הפך מאוחר יותר לסמל ההתנגדות האוקראינית.]]
ארון מטבח עם תרנגול בבניין מגורים הרוס בבורודיאנקה
לפני הפלישה הרוסית לאוקראינה ב-2022, התגוררו בבורודיאנקה, עיירה קטנה השוכנת מצפון לקייב בירת אוקראינה<ref name="nyt-rubble"></ref>, כ-13,000 תושבים.<ref name="Le point de la nuit"></ref>

במהלך המתקפה הרוסית על קייב בימיה הראשונים של המלחמה, בורודיאנקה, הממוקמת על כביש בעל חשיבות אסטרטגית לכוחות הפולשים, הפכה מטרה לתקיפות אוויריות רוסיות.<ref name="Europe1"></ref> לדברי אירינה ונדיקטובה, התובעת הכללית של אוקראינה, חיילים רוסים השתמשו בחימוש מצרר וברקטות טורנדו ואוראגן כדי להרוס מבנים, וירו בעיקר במהלך שעות הלילה, כאשר מרבית תושבי העיירה היו בבתיהם.<ref name="venediktova-destroyed"></ref>

בעקבות ההפצצות הרוסיות שכוונו כנגד האוכלוסייה האזרחית, רוב המבנים בעיירה נהרסו,<ref name="reuters-razed"></ref> כולל הרחוב הראשי של העיירה,<ref name="npr-return"></ref> כאשר פצצות רוסיות פגעו במרכזי הבניינים וגרמו לקריסתם בזמן ששלדי הבניינים נותרו עומדים.<ref name="reuters-razed" /><ref name="npr-return" /> אולקסי רזניקוב, שר ההגנה, אמר שתושבים רבים נקברו חיים בתקיפות האוויריות, ותושבים אחרים שביקשו לסייע להם נורו על ידי חיילים רוסים.<ref name="Civilians buried alive"></ref> התובעת הכללית ונדיקטובה האשימה את החיילים הרוסים ב"רציחות, עינויים והכאות" של אזרחים.<ref name="26 загиблих"></ref>

ב-26 במרץ 2022, הכוחות הרוסיים, שנכשלו בניסיון לכבוש את קייב, נסוגו בהדרגה מהאזור כדי לרכז את מאמציהם במתקפה באזור דונבאס.<ref name="decodeurs"></ref> ראש העיירה של בורודיאנקה אמר כי בזמן שהשיירה הרוסית עברה דרך העיירה לכיוון מזרח, חיילים רוסים ירו דרך כל חלון פתוח שראו. בנוסף, הכוחות הרוסיים הנסוגים הציבו מוקשים ברחבי העיר.<ref name="npr-return" />

להערכת ראש העיירה, היקף ההרוגים הכולל בקרב האוכלוסייה האזרחית עומד על 200 הרוגים לכל הפחות.<ref></ref> כאשר חלק מתושבי העיירה הסתתרו במערות במשך 38 ימים. במועד שבו הכוחות הרוסים נסוגו מהעיירה התגוררו בה בפועל רק כמה מאות תושבים, כאשר כ-90% מהתושבים ברחו, ומספר לא ידוע של תושבים נקברו תחת הריסות.

ב-2 במאי 2022, עובדי השירות הממלכתי למצבי חירום של אוקראינה חילצו חתול מהקומה השביעית של בניין הרוס, שם שהה כחודשיים ללא מזון ומים. בעקבות פרסום האירוע, החתול הפך לסמל המאבק של העם האוקראיני כנגד הכוחות הפולשים הרוסיים.<ref></ref>

== לאחר האירועים ==
סוכנות הידיעות הצרפתית הגיעה לראשונה לבורודיאנקה בתאריך 5 באפריל 2022. אף שעובדי הסוכנות לא נתקלו בעצמם בגופות, הם דיווחו על הרס נרחב בעיירה, וכן כי חלק מהבתים "פשוט לא היו קיימים יותר". המספר הסופי של הקורבנות עדיין אינו ודאי, כאשר לפי דיווחים גופות נוספות שוכנות מתחת להריסות וטרם התגלו.<ref></ref>

ב-7 באפריל הודיעה התובעת הכללית ונדיקטובה כי 26 גופות ראשונות התגלו בהריסות של שני מבנים בעיירה.<ref name="Bilan à Borodianka" /> היא הצהירה כי בורודיאנקה היא "העיירה ההרוסה ביותר באזור" וכי "בעיירה אין אתרים צבאיים, האוכלוסייה האזרחית הייתה מטרת ההפצצות".<ref name="venediktova-destroyed"></ref> הנשיא וולודימיר זלנסקי אמר לאחר מכן כי היקף ההרוגים בבורודיאנקה "חמור אף יותר" מאשר בבוצ'ה .<ref name="Bilan à Borodianka"></ref><ref name="Borodianka pire que le massacre de Boutcha"></ref><ref name="Zelenskiy warns of atrocities in Borodianka"></ref>

לפי דיווח נוסף, גם בחלוף עשרה ימים לאחר עזיבתו של הצבא הרוסי, לוחמי כיבוי אש המשיכו לחלץ גופות מההריסות לשם קבורתם, חרף החשש לקריסת מבנים נוספים. בהמשך, ובשעה שגופות נוספות התגלו מדי יום, חדרי המתים המקומיים התמלאו והיה צורך להעביר את יתר הגופות לחדרי מתים במרחק של למעלה מ-100 קילומטרים מהעיירה.

== ראו גם==
* פשעי מלחמה בפלישה הרוסית לאוקראינה ב-2022

== קישורים חיצוניים ==

* 
* 
* 

== הערות שוליים ==

קטגוריה:הפלישה הרוסית לאוקראינה
בורודיאנקה
קטגוריה:פשעי מלחמה
קטגוריה:2022